Azuan Wanji Shamsir

Mohd Azuan Shamsir Bin Samsuri merupakan seorang pengalih suara , penyanyi , penulis lirik dan juga pengarah alih suara bagi industri alih suara dan animasi di Malaysia. Mula melibatkan diri di dalam bidang seni pada usia muda sehinggalah dia bersama kumpulan Phyne Ballerz bersama rakannya Abdul Munir bin Hj Awang , Nine dan Billy. Beliau kemudian terpaksa meninggalkan rakan-rakan nyanyiannya oleh kerana membantu perniagaan keluarga ketika itu.

Kini beliau lebih di kenali dengan suara-suara watak-watak kartun seperti Ash untuk siri kartun popular Jepun Pokemon, King Julian di dalam Madagascar: Escape 2 Africa, Wolverine di dalam siri TV Wolverine and the X-Men, Hiccup di dalam DreamWorks Dragon" , Ice King di dalam Adventure Time, Pavel di dalam Tron: Uprising, Yogi Bear dalam Yogi Bear: The Movie, Cedric di dalam siri kartun Disney Sofia the First. Selain dari itu, beliau juga turut terlibat dengan animasi-animasi tempatan dengan membawa watak-watak seperti King di dalam Rimba Racer, Don dan Dee di dalam Chuck Chicken dan Uno dan Analogman di dalam siri animasi Ejen Ali dan banyak lagi.
Selain dari mengalih suara Wanji juga aktif dengan kerja-kerja komuniti alih suara iaitu 'Dubbers Inc. Malaysia' dengan mengadakan program-program seperti 'Projek Kotak Suara' , 'Script Circle' , 'Live Cast' iaitu program-program bengkel alih suara dan penterjemahan buat mereka-mereka yang berminat ingin mempelajari seni mengalih suara. bagi melahirkan bakat-bakat baru dalam bidang alih suara di Malaysia. Beliau masih lagi aktif mengalih suara pada siri-siri kartun TV dan juga rencana-rencana. Walau pun beliau sudah lama meninggalkan pentas nyanyian namun masih lagi menerima jemputan untuk menjadi penyanyi latar untuk rakaman album artis-artis tempatan. Beliau juga kini giat mengarah beberapa cerita dan program kanak-kanak terbaru untuk di ali. suara kan ke Bahasa Kebangsaan kita.

Peranan

Siri Animasi 
Ice King (suara pertama) - Adventure Time
Pavel - Tron: Uprising
Cedric - Sofia the First
Hiccup (suara pertama) - Dreamworks Dragon
King - Rimba Racer
Don - Rimba Racer
Dib - Invader Zim
Mandark - Dexter's Laboratory
Uno - Ejen Ali
Tygra - ThunderCats (siri TV 2011)

Filem Animasi 
King Julian - Madagascar: Escape 2 Africa
Hugo - The Hunchback of Notre Dame
Kyle - SpongeBob The Movie: Sponge Out Of Water
Grumpy - Snow White and the Seven Dwarfs (filem 1937)
Happy - Snow White and the Seven Dwarfs (filem 1937)
Hercules (suara nyanyian) - Hercules (filem 1997)
Frankie Da Flea - Tom and Jerry: The Movie

Anime 
Ash Ketchum - Pokémon (2007 - 2009)
Inko - ToraDora (anime)

Filem 
Carlo Torres - Yes Day
Gandalf the Grey - The Lord of the Rings: The Fellowship of the Ring

Video Rujukan

Rujukan

Pautan luar 
 Hanya RM50 satu episod

Pelakon Suara Malaysia
Pengarah Lakon Suara